[{"text_idx": "#000014", "text": "Keskkonnakomisjon arutab taimekaitsevahendite ulatusliku kasutamise ohjeldamist"}, {"text_idx": "#000015", "text": "Riigikogu keskkonnakomisjon arutab ta\u0308na mesilaste hukkumise ja taimekaitsevahendite ulatusliku kasutamisega seoses Eesti mesindusorganisatsioonide po\u0308o\u0308rdumist, milles no\u0303utakse neonikotinoide ja glu\u0308fosaate sisaldavate taimekaitsevahendite kasutamise lo\u0303petamist."}, {"text_idx": "#000016", "text": "Keskkonnakomisjoni esimehe Rainer Vakra so\u0303nul on kahetsusva\u0308a\u0308rne, et vaatamata korduvale ta\u0308helepanu juhtimisele esineb taimekaitevahendite po\u0303hjendamatut ja ulatuslikku kasutamist."}, {"text_idx": "#000017", "text": "\u201eSee on lubamatu tegevus, millega kaasneb nii keskkonnakahju kui ka majanduslik kahju mesinikele,\u201c u\u0308tles Vakra. \u201ePeame arutama, kuidas taimekaitsevahendite ulatuslikku ja po\u0303hjendamatut kasutamist ohjeldada. Kas lisaks piirangute karmistamisele ja kahju korvamise mesinikele, tuleb hakata kohaldama ka karistusi rikkujate suhtes.\u201c"}, {"text_idx": "#000018", "text": "Vakra pani po\u0303llumeestele su\u0308damele, et nad teadvustaksid oma tegude tagaja\u0308rgi ja kasutaksid taimekatsevahendeid vastutustundlikult. \u201eTa\u0308navune praktika on va\u0308ga kurb, sest hukkunud on tuhandeid mesilinde ja seeto\u0303ttu peame vajalikuks arutada valdkonna paremat reguleerimist ka keskkonnakomisjonis,\u201c u\u0308tles Vakra."}, {"text_idx": "#000019", "text": "Eesti mesindusorganisatsioonid viitavad oma po\u0308o\u0308rdumises statistikaameti andmetele, et Eestis on praegu enam kui 43 000 mesilasperet. 9000 kuni 15 000 mesilaspere hukkumine ta\u0308hendab mesinikele aastas kaks kuni kolm miljonit eurot kahju."}, {"text_idx": "#000020", "text": "Mesinikud soovivad uue taimekaitseseaduse ja sellest tuleneva taimekaitseto\u0308id reguleeriva ma\u0308a\u0308ruse kiiret jo\u0303ustamist, so\u0303ltumatu mesindusno\u0303ukogu moodustamist maaeluministeeriumi juurde ning kauplustes mu\u0308u\u0308gil olevate toiduainete regulaarset analu\u0308u\u0308simist pestitsiidi- ja herbitsiidija\u0308a\u0308kide suhtes."}, {"text_idx": "#000023", "text": "Keskkonnakomisjon saatis maapo\u0303ueseaduse muutmise eelno\u0303u teisele lugemisele 26.01.2023\nRiigikogus la\u0308bis esimese lugemise metsanduse arengukava 24.01.2023\nKeskkonnakomisjon saatis metsanduse arengukava ta\u0308iskogu istungile esimesele lugemisele 19.01.2023\nKeskkonnakomisjon arutas jahindusega seotud ku\u0308simusi 17.01.2023"}]